Polnud nii, et meie ainult ahhetasime ja sõime. Muidugi oli kõik väga maitsev, aga mitte ainult - road oli nii omanäolised, et tekitasid arutlust. Maitsesime üle laua üksteise toitu, isegi vaidlesime. Ja oleks tahtnud ka peakokaga vaielda: külma tomatisuppi poleks mina küll gazpachoks nimetanud, nii loominguliselt oli tomatile ja  supile lähenetud. Ja heeringa peale oleksin natuke rohkem leivamüslit tahtnud - müsli pärast ma heeringa õieti tellisingi. Aga veelkord - hea oli nagunii, arutlused ja vaidlused oli lisarõõm.